**APSTIPRINĀTS**

Priekules novada pašvaldības

 iepirkumu komisijas

2014.gada 1.jūlija sēdē,

protokols Nr.2014/23-1

**ATKLĀTA KONKURSA**

***„Jauna autobusa (36+1 sēdvieta) iegāde Priekules novada pašvaldības vajadzībām”***

**NOLIKUMS**

Iepirkuma identifikācijas Nr.PNP2014/23

Priekule

2014

**1. Vispārīgā informācija**

**1.1. Iepirkuma identifikācijas numurs** – **PNP2014/23.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: dome@priekulesnovads.lv

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode –** atklāts konkurss Publisko iepirkumu likuma noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (**atklātā konkursa** **nolikumu un tehniskajām specifikācijām**) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) un Priekules novada pašvaldības mājaslapā internetā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2014.gada 18.augustam plkst.14:00.

1.4.2. Kontaktpersona: par iepirkuma procedūru Priekules novada pašvaldības iepirkumu komisijas priekšsēdētāja Andra Valuže, tel.63497911, 28646422, e-pasts andra.valuze@priekulesnovads.lv .

1.4.3. Kontaktpersona: par iepirkuma priekšmetu Priekules novada pašvaldības izpilddirektors Andris Razma, tel. 29176392.

**1.5. Piedāvājuma iesniegšana**

1.5.1. Ieinteresētās personas piedāvājumus iesniedz personīgi Priekules novada pašvaldībā pie sekretāres vai atsūta pa pastu ierakstītā sūtījumā līdz 2014.gada 18.augustam plkst.14:00 uz adresi: Priekules novada pašvaldība, Saules iela 1, Priekule, Priekules novads, LV - 3434, sākot ar dienu, kad paziņojums par līgumu ir publicēts Iepirkumu uzraudzības biroja mājaslapā internetā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Pasūtītājs neatbild par pazudušiem pieteikumiem. Pasūtītājam nav jāpierāda korespondences saņemšana.

1.5.3. Piedāvājumi, kas iesniegti pēc šā nolikuma 1.6.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ Pretendentam.

1.5.4. Saņemot piedāvājumu, Pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

1.5.6. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.3.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.3.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums Pretendentam netiek atgriezts.

**1.6. Piedāvājumu atvēršana**

1.6.1. Piedāvājumi tiek atvērti 2014.gada 18.augustā plkst.14:00 Priekules novada pašvaldībā, Saules ielā 1, Priekulē, Priekules novadā.

1.6.2. Piedāvājumu atvēršanas sanāksme ir atklāta, un tajā drīkst piedalīties Pretendenti vai to pilnvaroti pārstāvji, kā arī citas ieinteresētas personas.

1.6.3. Piedāvājumi atvēršanas sanāksmē tiek atvērti to iesniegšanas secībā, tiek nosaukts Pretendents, piedāvājuma iesniegšanas laiks, piedāvātā līgumcena (cena bez PVN), PVN summa un piedāvājuma summa ar PVN.

**2. Informācija par iepirkuma priekšmetu**

**2.1. Iepirkuma priekšmets –** Jauna autobusa (36+1 sēdvieta) iegāde Priekules novada pašvaldības vajadzībām saskaņā ar tehnisko specifikāciju (nolikuma 2.pielikums).

**2.2. Līguma izpildes vieta (autobusa piegādes vieta):** Saules iela 1, Priekule, Priekules novads.

**2.3. Līguma termiņš:** 6 (seši) mēneši no līguma parakstīšanas brīža + garantijas laiks.

**2.4. Cita informācija:**

2.4.1. Pretendents savus jautājumus par iepirkuma procedūras dokumentos minētajām prasībām (t.sk. līguma projektu) iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, ja iesniegums normatīvajos aktos noteiktajā kārtībā ir parakstīts ar elektronisko parakstu, uz e-pasta adresi dome@priekulesnovads.lv Publisko iepirkumu likuma 30.panta trešajā daļā noteiktajos termiņos. Ja no ieinteresētā Pretendenta ir saņemts jautājums, Pasūtītājs sagatavo atbildi un Publisko iepirkumu likuma noteiktajā kārtībā un termiņā nosūta visiem Pretendentiem, kuri Pasūtītājam ir zināmi, un Pretendentiem, kuri jau iesnieguši piedāvājumus. Sagatavotā atbilde tiek ievietota Pasūtītāja majaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.2. Pretendentam ir pienākums sekot aktuālajai informācijai (iespējamiem grozījumiem nolikumā, atbildēm uz ieinteresēto piegādātāju jautājumiem u.c.) Pasūtītāja mājaslapā [www.priekulesnovads.lv](http://www.priekulesnovads.lv) un, ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību Pasūtītāja izvirzītajām prasībām. Iesniedzot piedāvājumu, Pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un Pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums sastāv no šādiem dokumentiem:

3.4.1. finanšu piedāvājuma;

3.4.2. nolikuma 5.sadaļā minētajiem pretendenta atlases dokumentiem;

3.4.3. tehniskās specifikācijas – piedāvājuma un autobusa vizuālajiem materiāliem (krāsainas printera izdrukas, fotogrāfijas, katalogus vai bukletus).

3.6. Ja kāds no Pretendenta iesniedzamajiem dokumentiem satur komercnoslēpumu vai konfidenciālu informāciju, kuru Pasūtītājs nav tiesīgs atklāt, paziņojot par vispārīgās vienošanās slēgšanu un informējot Pretendentus, Pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.7. Piedāvājuma cenā jāiekļauj visas ar jaunā autobusa piegādi saistītās izmaksas atbilstoši nolikuma (t.sk. līguma projektā) minētajām prasībām - gan paredzamās, gan tādas, kuras Pretendentam vajadzētu paredzēt, un atbilstošos nodokļus.

3.8. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.9. Piedāvājums jāiesniedz latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā. Sagatavojot piedāvājumu, Pretendents ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

3.10. Ja saskaņā ar šo nolikumu piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina Pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

4.3. Piedāvājums jāiesniedz aizlīmētā aploksnē, uz kuras jānorāda:

4.3.1. Pasūtītāja nosaukums un adrese;

4.3.2. atzīme ”Piedāvājums atklātam konkursam „Jauna autobusa (36+1 sēdvieta) iegāde Priekules novada pašvaldības vajadzībām”;

4.3.3. atzīme „Iepirkuma identifikācijas Nr.PNP2014/23”;

4.3.4. atzīme „Neatvērt līdz 2014.gada 18.augustam plkst.14:00”;

4.3.5. Pretendenta nosaukums un adrese.

4.4. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.3.punktā prasītajai informācijai norādot atzīmi: „Piedāvājuma grozījumi”.

4.5. Pēc piedāvājumu iesniegšanas termiņa beigām Pretendents nevar savu piedāvājumu grozīt.

**5. PRASĪBAS PRETENDNETIEM UN PRETENDENTU ATLASES DOKUMENTI**

 5.1. Prasības Pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| 5.1.1. Uz Pretendentu nav attiecināms šāds nosacījums:Pretendents vai persona, kura ir Pretendenta valdes vai padomes loceklis vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem:1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana,
2. krāpšana, piesavināšanās vai noziedzīgi iegūtu līdzekļu legalizēšana,
3. izvairīšanās no nodokļu un tiem pielīdzināto maksājumu nomaksas,
4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai.
 | nav | Attiecībā uz Pretendentu un šī nolikuma 5.2.punktā minētajām personām šis izslēgšanas nosacījums netiek piemērots, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums par šeit minētajiem pārkāpumiem, līdz piedāvājuma iesniegšanas dienai ir pagājuši trīs gadi. |
| 5.1.2. Uz Pretendentu nav attiecināms šāds nosacījums:Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā: 1) viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi; 2) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu. | nav | Attiecībā uz Pretendentu un šī nolikuma 5.2.-5.4.punktā minētajām personām šis izslēgšanas nosacījums netiek piemērots, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šīs prasības 1.apakšpunktā minētajiem pārkāpumiem, līdz piedāvājuma iesniegšanas dienai ir pagājuši trīs gadi.Attiecībā uz Pretendentu un šā nolikuma 5.2.-5.4.punktā minētajām personām šis izslēgšanas nosacījums netiek piemērots, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šīs prasības 2.apakšpunktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši. |
| 5.1.3. Uz Pretendentu nav attiecināms šāds nosacījums:Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Pretendentu ir atbrīvojusi no naudas soda vai naudas sodu samazinājusi. | nav | Attiecībā uz Pretendentu un šā nolikuma 5.2.-5.4.punktā minētām personām šis izslēgšanas nosacījums netiek piemērots, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā prasībā minētajiem pārkāpumiem, līdz piedāvājuma iesniegšanas dienai ir pagājuši 12 mēneši. |
| 5.1.4. Uz Pretendentu nav attiecināms šāds nosacījums:Ir pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai Pretendents tiek likvidēts. | nav |  |
| 5.1.5. Uz Pretendentu nav attiecināms šāds nosacījums:Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. | nav |  |
| **Atbilstība profesionālās darbības veikšanai** |
| 5.1.6. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | \*Ja Pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija.\***Latvijā reģistrētam Pretendentam (juridiskai personai) reģistrācijas apliecības kopija nav jāiesniedz** | Prasība attiecināma arī uz šā nolikuma 5.2.-5.4.punktā minētajām personām.Informāciju par Latvijā reģistrētiem Pretendentiem (juridiskām personām) iepirkumu komisija pārbauda publiski pieejamās datu bāzēs. Ārvalstīs reģistrēts Pretendents iesniedz izziņas un/vai citus dokumentus, kurus izsniedz kompetentās institūcijas, kas apliecina, ka Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. |
| **Tehniskās un profesionālās spējas** |
| 5.1.7. Pretendents spēj nodrošināt jauna autobusa piegādi. Pretendentam ir jābūt pieredzei līdzvērtīgu piegāžu veikšanā pēdējo trīs gadu laikā (veiktas vismaz 2 līdzvērtīgas piegādes).*\*”līdzvērtīga piegāde” šī nolikuma izpratnē ir jauna autobusa (30 un vairāk sēdvietas) piegāde pasūtītājam.* | \* Informācija par pēdējo 3 (trīs) gadu laikā līdzīga rakstura veiktajām piegādēm, kas iesniedzama saskaņā ar nolikuma 3.pielikumā norādīto formu, pievienojot vismaz 2 (divas) rakstiskas pozitīvas atsauksmes par līdzīgām piegādēm. | *Atsauksmē jābūt norādītai sekojošai informācijai:* pasūtītājs, persona, ar kuru bijis noslēgts līgums par autobusa piegādi, vai piegāde notikusi atbilstoši līguma nosacījumiem, t.sk. termiņiem.Prasība attiecināma arī uz šā nolikuma 5.2.-5.4.punktā minētajām personām. |
| 5.1.8.  Apakšuzņēmēji un personas, uz kuru iespējām Pretendents balstās. | Informācija par personām, uz kuru iespējām Pretendents balstās, Pretendenta piesaistītajiem apakšuzņēmējiem un tām nododamo piegāžu sarakstu un apjomu saskaņā ar nolikuma 4.pielikumu.Katras personas, uz kuru iespējām Pretendents balstās, Pretendenta piesaistītā apakšuzņēmēja piekrišanas raksts par veicamajām piegādēm saskaņā ar nolikuma 5.pielikumu. | **Iesniedz, ja Pretendents līguma izpildei ir plānojis piesaistīt apakšuzņēmējus. Ja Pretendents informāciju neiesniedz, Pasūtītājs uzskata, ka apakšuzņēmēji netiek piesaistīti.**Pretendentam piedāvājumā jānorāda visus tos apakšuzņēmējus, kuru sniedzamo pakalpojumu vērtība ir 20 procenti no kopējās līguma vērtības vai lielāka, un katram apakšuzņēmējam izpildei nododamo pakalpojumu daļu.  |

5.2. Uz personālsabiedrības biedru, ja Pretendents ir personālsabiedrība, ir attiecināmas šī nolikuma 5.1.1.-5.1.7.punktā noteiktās prasības. Gadījumos, ja piedāvājumu iesniedz personu apvienība (personālsabiedrība), tad papildus nolikuma 5.1.punktā noteiktajiem dokumentiem, tā iesniedz šādus dokumentus:

 5.2.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

5.2.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

5.3. Uz Pretendenta norādīto apakšuzņēmēju, kura sniedzamo pakalpojumu vērtība ir vismaz 20 procenti no kopējās līguma vērtības, ir attiecināmas šī nolikuma 5.1.2.-5.1.7.punktā noteiktās prasības.

5.4. Uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, ir attiecināmas šī nolikuma 5.1.2.-5.1.7.punktā noteiktās prasības.

5.5. Pretendenti, kuri snieguši nepatiesu informāciju vai nav to snieguši vispār, vai arī ja sniegtā informācija neapliecina Pretendenta atbilstību iepirkuma nolikumā izvirzītajām prasībām, tiek izslēgti no tālākas vērtēšanas.

5.6. Ja Pasūtītājs par Pretendentu, kuram būtu piešķiramas līguma slēgšanas tiesības, atzīst ārvalstī reģistrētu Pretendentu, Pasūtītājs pieprasa viņam iesniegt attiecīgās ārvalsts kompetentās institūcijas izziņas, kas apliecina, ka uz Pretendentu neattiecas šī nolikuma 5.1.1.-5.1.5.punktā minētie gadījumi.

5.7. Šī nolikuma 5.6.punktā minētajam Pretendentam prasītās izziņas jāiesniedz Pasūtītājam 10 (desmit) darba dienu laikā pēc dienas, kad pieprasījums izsniegts vai nosūtīts Pretendentam.

5.8. Izziņas un citus dokumentus, kurus izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**6. Piedāvājumu vērtēšana**

6.1. Piedāvājumu noformējuma pārbaudi un vērtēšanu iepirkuma komisija veic slēgtā sēdē.

6.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ Pretendentam.

6.3. Iepirkuma komisija:

6.3.1. Vispirms pārbauda piedāvājumu atbilstību šī nolikuma 4.sadaļā minētajām prasībām (prasības piedāvājumu noformēšanai). Par atbilstošiem tiek uzskatīti tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas*.*

6.3.2. Pārbauda, vai Pretendents iesniedzis visus šī nolikuma 5.sadaļā minētos dokumentus (pretendentu atlases dokumenti) un tajos sniegtās informācijas atbilstību izvirzītajām prasībām. Par atbilstošiem tiek uzskatīti tikai tie piedāvājumi, kuros sniegta visa prasītā informācija, kā arī sniegtā informācija apliecina Pretendenta atbilstību izvirzītajām kvalifikācijas prasībām. Piedāvājumi, kuros nav norādīta visa prasītā informācija, vai arī ja sniegtā informācija neapliecina Pretendenta atbilstību izvirzītajām prasībām, tiek noraidīti un tālāk netiek vērtēti.

6.3.3. Pārbauda tehniskā piedāvājuma atbilstību tehniskai specifikācijai. Par atbilstošiem tiek uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi tālāk netiek vērtēti.

6.3.4. Pārbauda, vai sniegta visa finanšu piedāvājuma formā prasītā informācija. Pirms cenu salīdzināšanas pārbauda, vai piedāvājumā nav aritmētisko kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.

6.3.5. Nosaka Pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu.

6.3.6. Publisko iepirkumu likuma noteiktajā kārtībā pārbauda, vai uz Pretendentu, kuram būtu piešķiramas līguma slēgšanas tiesības, nav attiecināmi šī nolikuma 5.1.1.-5.1.5.punktā (Publisko iepirkumu likuma 39.1panta pirmajā daļā) noteiktie izslēgšanas nosacījumi. Nolikuma 5.6.punktā minētajā gadījumā pieprasa Pretendentam attiecīgas izziņas.

6.3.7. Ja attiecīgais ārvalstīs reģistrētais Pretendents šī nolikuma 5.7.punktā minētajā termiņā neiesniedz prasītās izziņas, Pasūtītājs to izslēdz no tālākas dalības iepirkumā un nosaka nākamo Pretendentu, kuram būtu piešķiramas līguma slēgšanas tiesības atbilstoši šī nolikuma 6.3.5.punktā noteiktajai kārtībai.

6.3.7. Pēc 6.3.6.punktā minētās informācijas vai izziņu saņemšanas izvērtē informācijas atbilstību nolikumā norādītajām prasībām un pieņem lēmumu par līguma slēgšanu ar Pretendentu, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu, vai nosaka nākamo Pretendentu, kuram būtu piešķiramas līguma slēgšanas tiesības, t.i., Pretendents, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu (cena bez pievienotās vērtības nodokļa).

**7. Lēmuma izziņošana un līguma slēgšana**

7.1. Trīs darba dienu laikā pēc lēmuma pieņemšanas visi Pretendenti tiek informēti par pieņemto lēmumu.

7.2. Pasūtītājs slēdz līgumu par jauna autobusa piegādi Priekules novada pašvaldības vajadzībām ar izraudzīto Pretendentu, pamatojoties uz Pretendenta iesniegto piedāvājumu, un saskaņā ar šā nolikuma noteikumiem ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 83.pantā noteiktajā kārtībā iesniegts iesniegums par iepirkuma procedūras pārkāpumiem.

7.3. Ja izraudzītais Pretendents atsakās slēgt līgumu ar Pasūtītāju, Pasūtītājs ir tiesīgs izvēlēties nākamo piedāvājumu ar viszemāko cenu, ievērojot nolikuma 6.3.6. un 6.3.7.punktā minēto kārtību.

**8. Pielikumu saraksts**

Nolikumam ir pievienoti 6 (seši) pielikumi, kas ir nolikuma neatņemamas sastāvdaļas:

1.pielikums Finanšu piedāvājums;

2.pielikums Tehniskā specifikācija;

3.pielikums Pretendenta pieredzes apraksts; daļu saraksts un apjoms;

4.pielikums Informācija par personām, uz kuru iespējām Pretendents balstās, Pretendenta piesaistītajiem apakšuzņēmējiem un tām nododamo pakalpojuma daļu saraksts un apjoms;

5.pielikums Pretendenta piesaistītā apakšuzņēmēja piekrišanas raksts;

6.pielikums Līguma projekts.

 **1.pielikums**

pie iepirkuma

ar identifikācijas Nr.PNP2014/23

 nolikuma

**FINANŠU PIEDĀVĀJUMS**

iepirkumam

**„Jauna autobusa (36+1 sēdvieta) iegāde Priekules novada pašvaldības vajadzībām”**

(iepirkuma identifikācijas Nr.PNP2014/23)

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.AdreseBanka, kodsKonta Nr.TālrunisFaksse-pasta adrese |

**2. KONTAKTPERSONA**

|  |  |
| --- | --- |
| **Amats, vārds, uzvārds** |  |
| **Tālrunis** |  |
| **Fakss** |  |
| **e-pasta adrese** |  |

**3. PIEDĀVĀJUMS**

3.1. Mēs piedāvājam piegādāt jaunu autobusu (36+1 sēdvieta) Priekules novada pašvaldībai saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai.

3.2. Mūsu piedāvājums ir:

|  |  |  |  |
| --- | --- | --- | --- |
| Autobusa marka, modelis un nosaukums | Piedāvātā līgumcena (bez PVN, EUR) | **PVN \_\_\_ % summa** | **Piedāvājuma summa ar PVN** |
|  |  |  |  |

3.3. Apliecinām, ka:

1) esam pilnībā iepazinušies ar iepirkuma procedūras dokumentiem (tajā skaitā ar līguma projektu), mums nav nekādu neskaidrību un pretenziju tagad, kā arī atsakāmies tādas celt visā līguma darbības laikā.

2) šajā piedāvājuma cenā pilnībā esam iekļāvuši visas paredzētās izmaksas;

3) jaunais autobuss tiks piegādāts, sagatavots un nodots Pasūtītājam 6 (sešu) mēnešu laikā no līguma parakstīšanas brīža;

1. autobuss tiks reģistrēts LR CSDD uz Pasūtītāja vārda ar LR numurzīmēm;

5) autobusam par garantijas termiņu:

* dzinējam un ritošai daļai kalpos tas rādītājs (ne mazāk kā 2 (divi) gadi vai 100 000 km no pārdošanas momenta), kurš iestāsies kā pēdējais no minētajiem rādītājiem;
* pret virsbūves caurrūsēšanu - 5 (pieci) gadi;

6) visa piedāvājumā iesniegtā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

Z.v.

**2.pielikums**

pie iepirkuma

ar identifikācijas Nr.PNP2014/23

 nolikuma

**TEHNISKĀ SPECIFIKĀCIJA**

iepirkumam

**„Jauna autobusa (36+1 sēdvieta) iegāde Priekules novada pašvaldības vajadzībām”**

(iepirkuma identifikācijas Nr.PNP2014/23)

1. Autobusa raksturojums:

|  |  |  |
| --- | --- | --- |
| **Tehniskie rādītāji** | **Prasības** | **Pretendenta piedāvājums** |
| Autobusu skaits | 1 (viens) |  |
| Autobusa klase | autobuss |  |
| Autobusa ražošanas/izlaiduma gads | jauns |  |
| Autoservisu skaits un vieta, kuros var veikt piedāvātā autobusa plānoto tehnisko apkopi | garantijas servisa izpilde 250 km rādiusā |  |
| Virsbūve | - sāni no nerūsējoša tērauda;- priekšējā un aizmugurējā daļa no plastikāta. |  |
| Autobusa garums | ne lielāks par 9700 mm |  |
| Autobusa augstums | ne lielāks par 3000 mm |  |
| Autobusa platums | ne lielāks par 2525 mm |  |
| Pašmasa | ne lielāka par 7300 kg |  |
| Pilna masa | ne lielāka par 15 000 kg |  |
| Aizmugurējā ass velkošā | - dubultriteņi;- disku bremzes;- 4 amortizatori. |  |
| Priekšējā ass | - disku bremzes;- 2 amortizatori;- neatkarīgā piekare. |  |
| Sēdvietu skaits | - sēdvietas – 36+1 (trīsdesmit sešas plus viens), aprīkotas ar 2 – punktu jostām;- šofera sēdvieta ar pneimatisko piekari, aprīkota ar 3 – punktu jostu;- stāvvietas ne mazāk kā – 20 (divdesmit). |  |
| Pārnesumu kārba | 6 - pakāpju sinhronizēta manuālā |  |
| Dzinējs | 1. jauda ne mazāk kā 184 kw;

- tilpums līdz 6,5 L;- ar interkūleru;- EURO 6 sertifikāts. |  |
| Vidējais degvielas patēriņš | ne vairāk kā 20 litri/100 km |  |
| Degvielas veids | dīzeļdegviela |  |
| Riepas | 1. atbilstība ES direktīvas 920/23 EEC prasībām;
2. 285/70 R 19,5
 |  |
| Diski | 7,5 x 19,5 |  |
| Sēdekļi | speciāli stacionāri auduma sēdekļi |  |
| Durvis | pneimatiskās 1+1+0 |  |
| Virsbūves krāsa | gaiša |  |
| Bremzes | 1. pneimatiskās disku bremzes;
2. ABS;
3. ASR.
 |  |
| Logi | līmēti dubultie sānu stikli (pakešu) |  |
| Sānu spoguļi | - elektriski regulējami;- apsildāmi ārējie atpakaļskata spoguļi. |  |
| Stūres iekārta |  stūres pastiprinātājs |  |
| Klimata kontrole | automātiskā |  |
| Salona komplektācija | kondicionieris; |  |
| Salona apsildīšana | 1. radiators apkārt visam salonam;
2. autonomā apkures sistēma.
 |  |
| Audiosistēma | - CD – radio ar mikrofonu; |  |
| Bagāžas nodalījums | ne mazāks kā 3m3 |  |
| Obligātais aprīkojums un prasības | - priekšējie miglas lukturi;- medicīniskā aptieciņa;- ugunsdzēšamais aparāts; - piespiedu apstāšanās zīme;- atstarojošā veste;- rezerves ritenis pilna izmēra;- rezerves riteņu nomaiņas instrumentu komplekts. |  |
| Garantijas minimālās prasības\* | - autobusa ražotāja garantija - ne mazāk kā 2 (divi) gadi vai 100 000 km no pārdošanas momenta;\*- pret virsbūves caurrūsēšanu - 5 (pieci) gadi. |  |
| Tehniskās apkopes kārtība un termiņi | Pie 10 000, 40 000, 70 000 un 100 000 km nobraukuma |  |
| Piegādes laiks | ne ilgāks par 180 dienām no līguma spēkā stāšanās brīža |  |
| **Automobiļa ietekmes uz vidi rādītāji:** |
| Prasības attiecībā uz oglekļa dioksīda (CO2) emisijas masu, g/h | EURO 6 |  |
| Prasības attiecībā uz oglekļa oksīda (CO) emisijas masu, mg/km | EURO 6 |  |
| Prasības attiecībā uz slāpekļa oksīda (NOx) emisijas masu, mg/km | EURO 6 |  |
| Prasības attiecībā uz metānu nesaturošo ogļūdenražu (NMHC) emisijas masu, mg/km | EURO 6 |  |

*! Tukšajos lauciņos Pretendents norāda piedāvātajam autobusam atbilstošos tehniskos rādītājus un rindās, kurās nav skaitliski izteikts raksturojošais lielums, norāda vai piedāvātais autobuss tiek nodrošināts atbilstoši attiecīgajai prasībai, norādot “tiek nodrošināts” vai “netiek nodrošināts”.*

\* Autobusa ražotāja garantijas minimālajām prasībām\* tiks piemērots tas rādītājs (ne mazāk kā 2 (divi) gadi vai 100 000 km no pārdošanas momenta), kurš iestāsies kā pēdējais no minētajiem rādītājiem.

2. Pretendentam uz piedāvājuma iesniegšanas brīdi jāpievieno piedāvātā autobusa vizuālos materiālus (krāsainas printera izdrukas, fotogrāfijas, katalogus vai bukletus). Var pievienot arī citu informāciju vai materiālus, kas tehniski raksturo konkrēto piedāvāto autobusu.

3. Piegādātājs, piegādājot autobusu, nodod Pasūtītāja pilnvarotai personai:

1) divus atslēgu komplektus kopā ar divām signalizācijas pultīm;

2) autobusa tehnisko pasi u.c. tehnisko dokumentāciju.

**3.pielikums**

pie iepirkuma

ar identifikācijas Nr.PNP2014/23

 nolikuma

**Pretendenta pieredzes apraksts**

|  |  |  |  |
| --- | --- | --- | --- |
| **Nr.p.k.** | **Pasūtītājs (nosaukums, reģistrācijas numurs, adrese un kontaktpersona, telefons)** | **Piegādāto autobusu skaits, apraksts (marka, modelis, sēdvietu skaits, u.c. autobusa raksturojošie lielumi)**  | **Līguma vai vispārīgās vienošanās darbības laiks**  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**4.pielikums**

pie iepirkuma

ar identifikācijas Nr.PNP2014/23

 nolikuma

**Informācija par personām, uz kuru iespējām Pretendents balstās, Pretendenta piesaistītajiem apakšuzņēmējiem**

**un tām nododamo pakalpojuma daļu saraksts un apjoms**

|  |  |  |  |
| --- | --- | --- | --- |
| **Nosaukums** | **Adrese, telefons, kontaktpersona** | **Veicamo piegāžu****apjoms no kopējā apjoma (%) un EUR bez PVN** | **Pakalpojuma daļa** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

Z.v.

**5.pielikums**

pie iepirkuma

ar identifikācijas Nr.PNP2014/23

 nolikuma

**Personas, uz kuru iespējām Pretendents balstās,**

**Pretendenta piesaistītā apakšuzņēmēja piekrišanas raksts**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) apņemamies strādāt pie **līguma „Jauna autobusa (36+1 sēdvieta) iegāde Priekules novada pašvaldības vajadzībām”** izpildes **<***Pretendenta nosaukums*> piedāvājumā gadījumā, ja šim Pretendentam tiks piešķirtas tiesības slēgt līgumu, veicot \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*minēt konkrētās pakalpojuma daļas un to apjomus (EUR bez PVN)*.

Ar šo apliecinām, ka esam iepazinušies ar tehnisko specifikāciju, līguma projekta nosacījumiem un nolikumu.

|  |  |
| --- | --- |
| **Amats, vārds, uzvārds** |  |
| **Paraksts** |  |
| **Datums** |  |

**6.pielikums**

pie iepirkuma

ar identifikācijas Nr.PNP2014/23

 nolikuma

PROJEKTS

**LĪGUMS**

Priekulē

2014.gada \_\_\_.\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās priekšsēdētājas Vijas Jablonskas personā, kura rīkojas, pamatojoties uz LR likumu „Par pašvaldībām” un Priekules novada domes 2013.gada 25.jūlija saistošo noteikumiem Nr.7 „Priekules novada pašvaldības nolikums” pamata, turpmāk saukts „Pircējs”, no vienas puses

un

……………… , reģ.Nr. .........................., tās ………………............. personā, kura darbojas saskaņā ar \_\_\_\_\_\_\_\_\_\_\_\_\_\_\_\_\_, turpmāk Līguma tekstā saukts „Pārdevējs”, no otras puses, abi kopā un katrs atsevišķi turpmāk līgumā saukti - „Puses”, pamatojoties uz atklāta konkursa, **„Jauna autobusa (36+1 sēdvieta) iegāde Priekules novada pašvaldības vajadzībām” (**identifikācijas Nr.PNP2014/23)(turpmāk tekstā – konkurss) rezultātiem, noslēdz šāda satura līgumu (turpmāk tekstā – Līgums):

1. **LĪGUMA PRIEKŠMETS**

Saskaņā ar šī Līguma noteikumiem, Finanšu piedāvājumu (Līguma 1.pielikums) un Tehnisko piedāvājumu (Līguma 2.pielikums) Pārdevējs pārdod un piegādā jaunu autobusu - *marka: ………, modelis: …….* 6 (sešu) mēnešu laikā no Līguma parakstīšanas brīža, bet Pircējs pieņem īpašumā un samaksā Pārdevējam par autobusu (turpmāk tekstā – Prece).

1. **NORĒĶINU KĀRTĪBA**

2.1. Līguma kopējā summa saskaņā ar pretendenta iesniegto Finanšu piedāvājumu (Līguma 1.pielikums) ir **EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**, kas sastāv no līgumcenas **EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** un **PVN \_\_% summas** EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

2.2. Līguma summā ir iekļautas visas izmaksas, kas saistītas ar Līguma izpildi, gan paredzamās, gan tādas, kuras pretendentam vajadzēja paredzēt.

2.3. Pircējs 2.1.punktā minēto summu pārskaita Pārdevēja norādītajā bankas kontā 30 (trīsdesmit) kalendāro dienu laikā pēc Preces piegādes, Preces nodošanas - pieņemšanas akta parakstīšanas un atbilstoša rēķina saņemšanas no Pārdevēja.

2.4.Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto bankas norēķinu kontu.

1. **PREČU PIEGĀDE, NODOŠANA UN PIEŅEMŠANA**

3.1. Pārdevējs piegādā Preci Pircējam pēc adreses – Saules iela 1, Priekule, Priekules novads.

3.2. Preces nodošana un pieņemšana notiek Līguma 3.1.punktā norādītajā vietā abu Pušu pilnvaroto personu klātbūtnē.

3.3. Pircējs Preces nodošanas – pieņemšanas aktu paraksta un pieņem Preci tikai tad, kad ir pārliecinājies, ka Prece atbilst iepirkumā iesniegtajam tehniskajam piedāvājumam (Līguma 2.pielikums).

3.4. Pieņemot Preci, Pircējs pēc saviem ieskatiem ir tiesīgs veikt Preces iepriekšēju pārbaudi – izmēģinājuma braucienus vai citas darbības līdz 3 (trīs) darba dienām no Preces piegādes brīža, lai pārliecinātos par Preces atbilstību Līgumam un tā pielikumu prasībām. Pircējs pēc saviem ieskatiem pie Preces pieņemšanas ir tiesīgs pieaicināt ekspertus.

3.5. Ja Pircējs ir pārliecinājies, ka Prece atbilst Tehniskajam piedāvājumam (Līguma 2.pielikums), tad Pārdevējs nodod Preci Pircējam 1 (vienas) darba dienu laikā pēc izmēģinājuma brauciena veikšanas, Pusēm parakstot Preces nodošanas - pieņemšanas aktu. Šajā brīdī Pārdevējs nodod Pircējam Preci, ar Preces kvalitāti un ar normatīvajos aktos noteiktajā kārtībā veikto reģistrāciju saistītos dokumentus, ekspluatācijas instrukciju un servisa grāmatiņu tulkotas latviešu valodā, atslēgas un citu ar Preci saistītu dokumentāciju (ja nepieciešams).

3.6. Tajā pašā dienā, kad tiek parakstīts Līguma 1.sadaļā minētās Preces pieņemšanas – nodošanas akts, Pārdevējam jāveic Preces reģistrācija uz Pircēja vārda, Preces OCTA un KASKO polises apdrošināšana un jāiziet pirmreizējā tehniskā apskate CSDD. Izdevumus šajā punktā minēto nosacījumu nodrošināšanai sedz Pārdevējs.

3.7. Pircējs pēc Preces nodošanas - pieņemšanas akta parakstīšanas un attiecīga rēķina saņemšanas veic samaksu par Preci Līguma 2.sadaļā minētajā kārtībā.

3.8. Gadījumā, ja Preces pieņemšanas – nodošanas laikā Pircējs konstatē, ka Prece kopumā vai kāda tās daļa neatbilst Līguma un tā pielikumu nosacījumiem un/vai Prece kopumā vai kāda to daļa ir bojāta, tad par to sagatavojams akts, kuru paraksta Puses vai to pilnvaroti pārstāvji un tiek pārtraukta Preces pieņemšana – nodošana līdz brīdim, kamēr Pārdevējs uz sava rēķina un saviem spēkiem ir novērsis trūkumus, kas konstatēti aktā (defektu novēršanas termiņš nedrīkst būt ilgāks par 10 darba dienām, ja vien Puses nav vienojušās par citu defekta novēršanas termiņu);

3.9. Ja Pārdevēja pilnvarotais pārstāvis atsakās parakstīt aktu, tad Pircējs to no savas puses parakstītu nosūta Pārdevējam 3 (trīs) darba dienu laikā no akta sastādīšanas dienas. Ja Pasūtītājs 10 (desmit) darba dienu laikā no akta nosūtīšanas dienas nav saņēmis parakstītu aktu vai arī neparakstītu aktu, ar pievienotu atteikumu parakstīt to, kurā minēti akta neparakstīšanas iemesli, uzskatāms, ka Prece nav pieņemta un ir atgriežama Pārdevējam. Pārdevējs Preces atgriešanu organizē par saviem līdzekļiem.

3.10. Ja Pusēm ir domstarpības par Pircēja vai Pārdevēja izvirzītajām pretenzijām par Preces neatbilstību/atbilstību Līguma noteikumiem, tad Pircējam ir tiesības pieaicināt atzinuma sniegšanai neatkarīgu ekspertu. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums. Eksperta atzinums ir saistošs abām Pusēm.

3.11. Ja iestājas Līguma 3.10.punktā minētais gadījums, tad Preces defekta novēršanas termiņš pagarinās par tik dienām, cik nepieciešamas pieaicinātā eksperta ierašanās uz Līguma 3.2.punktā minēto vietu un atzinuma sastādīšanas laikam.

3.12. Pārdevējam Pušu parakstītajā aktā norādītajā termiņā (kurš nedrīkst būt ilgāks par 10 darba dienām) ar saviem spēkiem un uz sava rēķina jāveic Līguma un tā pielikumu nosacījumiem neatbilstošās Preces nomaiņa pret visiem Līguma un tā pielikumu nosacījumiem un prasībām atbilstošu Preci.

3.13. Pēc aktā norādīto trūkumu novēršanas Pārdevējs nodrošina Pircējam iespēju veikt atkārtotu izmēģinājuma braucienu un Preces apskati.

3.14. Ja Pircējs pēc atkārtotā izmēģinājuma brauciena konstatē, ka Prece neatbilst Tehniskajam piedāvājumam (Līguma 2.pielikums), tad Pircējs vienpusēji ir tiesīgs lauzt šo līgumu, bet ja atkārtoti defekti netiek konstatēti, tad Pušu pilnvarotie pārstāvji paraksta Preces pieņemšanas – nodošanas aktu.

3.15. Pārdevējs ir atbildīgs par Preci pilnīgu vai daļēju bojāeju vai bojāšanās risku līdz Preces nodošanai Pircējam (līdz pieņemšanas – nodošanas akta parakstīšanas brīža).

3.16. Prece pāriet Pircēja valdījumā ar dienu, kad Puses vai to pilnvaroti pārstāvji ir parakstījuši Līguma 3.5. vai 3.14.punktā noteikto Preces pieņemšanas - nodošanas aktu, bet Pircēja īpašumā Prece pāriet ar dienu, kad Pircējs ir samaksājis Pārdevējam par Preci Līguma 2.sadaļā noteiktajā kārtībā.

3.17. Pircējam nav tiesību lietot Preci savām vajadzībām līdz Preces pieņemšanas – nodošanas akta parakstīšanas brīdim.

**4. GARANTIJAS SAISTĪBAS**

4.1. Pārdevējs garantē, ka piegādātā Prece atbilst ražotāja noteiktajiem tehniskajiem standartiem, Līguma un tā pielikumu nosacījumiem un Latvijas Republikas spēkā esošo normatīvo aktu prasībām, kas attiecas uz attiecīgās kategorijas autobusiem.

4.2. Garantija:

4.2.1. dzinējam un ritošai daļai – visām detaļām (izņemot bremžu klučus, logu tīrītāja slotiņas, apgaismojuma lampiņas, dažādus filtrus) 2 gadi vai 100 000 km. Par garantijas termiņu kalpos tas rādītājs, kurš iestāsies kā pēdējais no iepriekš minētajiem;

4.2.2. pret virsbūves caurrūsēšanu - 5 (pieci) gadi.

4.3. Līguma 4.2.punktā noteiktais garantijas termiņš sākas no dienas, kad Puses vai to pilnvaroti pārstāvji ir parakstījuši Preces pieņemšanas - nodošanas aktu.

4.4. Pārdevējs nodrošina vismaz viena garantijas servisa atrašanās vietu un sniedz garantijas servisa pakalpojumus Pircējam Latvijas Republikas teritorijā – ne vairāk kā 250 km rādiusā no Pircēja atrašanās vietas;

4.5. Pircējam ir tiesības Preces garantijas termiņā, kas noteikts Līguma 4.2.punktā, pieteikt Pārdevējam pretenzijas par Preces kvalitāti un apslēptiem ražošanas defektiem, kurus nebija iespējams konstatēt, pieņemot Preci, kurus Pārdevējs novērš uz sava rēķina 10 (desmit) darba dienu laikā no Pircēja rakstiskās pretenzijas saņemšanas dienas.

4.6. Preces garantijas saistību izpildes nodrošināšanai Pārdevējs nozīmē atbildīgo personu: \_\_\_\_\_\_\_\_\_\_\_\_, tālrunis \_\_\_\_\_\_\_\_, fakss: \_\_\_\_\_\_\_, e-pasts: \_\_\_\_\_\_\_\_.

**5. LĪGUMSODA SANKCIJAS**

5.1. Ja Pārdevējs neievēro uz viņu attiecināmos ar Preces piegādi saistītos termiņus (t.sk. Līguma 3.4., 3.5., 3.6. un 3.12.punktā norādītos), Pārdevējs maksā soda naudu 0,1 % apmērā no Līgumcenas par katru nokavēto dienu, bet ne vairāk kā 10 % no Līgumcenas.

5.2. Ja Pārdevējs Līguma 3.8. un 3.12.punktos noteiktajā kārtībā nenovērš konstatētās nepilnības (defektus), Pārdevējs maksā Pircējam līgumsodu 0,1% apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.

5.3. Uz šī Līguma 5.1., 5.2., 5.8., 5.10. un 5.11.punkta pamata aprēķinātie līgumsodi Pircējam ir jānomaksā 10 (desmit) darba dienu laikā, skaitot no dienas, kad Pircējs ir sagatavojis un izsūtījis rēķinu Pārdevējam.

5.4. Ja Pircējs pēc atkārtotā izmēģinājuma brauciena konstatē, ka Prece neatbilst tehniskajam piedāvājumam, tad Pircējs ir tiesīgs vienpusēji lauzt šo Līgumu. Šajā gadījumā par Līguma neizpildi Pārdevējs 10 (desmit) darba dienu laikā no Līguma laušanas brīža samaksā Pircējam līgumsodu 10 % apmērā no šī Līguma 2.1.punktā minētās Līgumcenas.

5.5. Gadījumā, ja Pārdevējs kavē Līguma 3.6.punktā noteikto Preces reģistrēšanas CSDD, KASKO un OCTA apdrošināšanas polišu iegādes termiņus, tad Pārdevējs par katru nokavējuma dienu maksā Pircējam līgumsodu 0,1% no Līguma 2.1.punktā noteiktās Līgumcenas, bet ne vairāk kā 10% no Līgumcenas, kas noteikta Līguma 2.1.punktā.

5.6. Pircējam, veicot Līguma 2.1.punktā noteikto maksājumu par Preces piegādi, ir tiesības, bez atsevišķa brīdinājuma sniegšanas Pārdevējam, ieturēt no tās līgumsodus (ja tādi ir), kas Pārdevējam aprēķināti un noteikti saskaņā ar šo Līgumu.

5.7. Ja Pircējs neievēro Līguma 2.3.punktā noteikto maksājuma veikšanas termiņu, Pircējs maksā Pārdevējam soda naudu 0,1 % apmērā no Līgumcenas par katru nokavēto dienu, bet ne vairāk kā 10 % apmērā no kopējās Līgumcenas.

5.8. Ja Pārdevējs neievēro Līguma 4.2. un 4.3.punktos noteiktās garantijas saistības un noteiktajā kārtībā nenovērš konstatētās nepilnības (defektus), Pārdevējs maksā Pircējam līgumsodu 0,1% apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.

5.9. Līgumsoda samaksa neatbrīvo Puses no Līgumā noteikto saistību izpildes.

5.10. Gadījumā, ja Pircējs lauž Līgumu, pamatojoties uz kādu no Līguma 6.3.punktā minētajiem apakšpunktiem, tad Pārdevējs maksā Pircējam Līgumsodu 10 % apmērā no kopējās Līgumcenas.

5.11. Gadījumā, ja Pārdevējs Līguma darbības laikā vienpusēji atsakās no Līguma izpildes (izņemot, ja iestājas Līguma 6.2.punktā minētais gadījums), tad Pārdevējs maksā Pircējam Līgumsodu 10 % apmērā no kopējās Līgumcenas.

**6. LĪGUMA TERMIŅŠ UN TĀ IZBEIGŠANA**

6.1. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

6.2. Pārdevējam ir tiesības vienpusēji lauzt Līgumu 15 (piecpadsmit) kalendārās dienas iepriekš par to rakstiski paziņojot Pircējam, ja Pircējs kavē Līguma 2.1.punktā noteiktā maksājuma termiņu vairāk kā 30 (trīsdesmit) kalendārās dienas.

6.3. Pircējam ir tiesības vienpusēji lauzt Līgumu 15 (piecpadsmit) kalendārās dienas iepriekš par to rakstiski paziņojot Pārdevējam, gadījumos, ja:

6.3.1. Pārdevējs Līguma 1.sadaļā noteikto Preces piegādes termiņu kavē vairāk kā 10 (desmit) kalendārās dienas;

6.3.2. Jebkurā Līguma izpildes stadijā noskaidrojas, ka Pārdevējs nav spējīgs izpildīt Līgumā noteiktās saistības kopumā vai kādā to daļā;

6.3.3. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana vai likvidācijas procesa uzsākšana);

6.3.4. Pārdevējs saskaņā ar Līguma 3.8. un/vai 3.12.punktā noteikto kārtību nav novērsis trūkumus (defektus).

6.4. Līgums var tikt izbeigts pirms Līguma darbības termiņa beigām, Pusēm savstarpēji rakstveidā vienojoties.

1. **NEPĀRVARAMA VARA**

7.1. Puses vienojas, ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai Līguma pienācīgu neizpildi.

7.2. Puses vienojas, ka ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme uz Pusēm.

7.3. Puses vienojas, ka par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.

7.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.

1. **CITI NOTEIKUMI**

8.1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.

8.2. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.

8.3. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.

8.4. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

8.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.

8.6. Pilnvarotā persona un kontaktpersona no Pircēja puses – Priekules novada pašvaldības izpilddirektors Andris Razma (tālr. 29176392; e-pasts: direktors@priekulesnovads.lv).

* 1. Pilnvarotā persona un kontaktpersona no Pārdevēja puses - ……. (tālr. ……….; e-pasts ……………...).

8.8. Pusēm gadījumos, kuri tieši nav noteikti šajā Līgumā, ir tiesības izvirzīt pretenzijas otrai Līguma Pusei par Līgumā noteikto saistību neizpildi, tajā skaitā, pieprasīt zaudējumu atlīdzību, līgumsodus, ja Puse ir nosūtījusi otrai Līguma Pusei rakstveida pretenziju par Līgumā noteikto saistību neizpildi un otra Līguma Puse 7 (septiņu) darba dienu lakā no rakstveida pretenzijas saņemšanas dienas nav novērsusi pretenzijā norādīto saistību neizpildi vai nav sniegusi pamatotus iebildumus par saistību neizpildes iemesliem.

8.9. Līgums sastādīts 2 (divos) identiskos eksemplāros latviešu valodā, Pircējam tiek nodots viens Līguma eksemplārs, Pārdevējam tiek nodots viens Līguma eksemplārs, un abiem Līguma eksemplāriem ir vienāds juridisks spēks. Puses piekrīt visiem Līguma noteikumiem un, to parakstot, apstiprina, ka saprot tā noteikumus.

8.10. Līgumam ir šādi pielikumi, kas ir Līguma neatņemamas sastāvdaļas:

8.10.1. Finanšu piedāvājuma kopija;

8.10.2. Tehniskā piedāvājuma kopija.

**9. PUŠU ADRESES UN REKVIZĪTI**

 PIRCĒJS PĀRDEVĒJS

|  |  |
| --- | --- |
| Priekules novada pašvaldībaReģ.Nr.LV90000031601Adrese: Saules 1, Priekule, Priekules novads, LV-3434A/S Swedbank, HABALV22LV30HABA0551018598451Priekules novada pašvaldības domes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.JablonskaZ.V. | Reģ.Nr. Adrese: Banka:\_\_\_\_\_\_\_\_\_\_\_\_\_\_\_\_\_\_\_\_  |
|  |  |